#

Д О К Л А Д

ЗА ДЕЙНОСТТА НА НАРОДНО ЧИТАЛИЩЕ „СЛОВО 1922”,СЕЛО ПЕТРОВО, ОБЩИНА САНДАНСКИ ЗА 2021 ГОДИНА

Със сигурност всеки, който е свързал по някакъв начин живота си с българското читалище, може дълго да разказва за смисъла да си читалищен деятел, да извършваш обществено-полезна дейност, да привличаш съмишленици, да заразяваш с желанието си за съхраняване и гарантиране на приемственост на българските традиции, да отстояваш позиции дори и тогава, когато читалищата са атакувани от хора, които никога не са били ангажирани с проблемите на местната общност, а новото време изисква от читалищните деятели компетентност, образованост и умения, изисква целенасоченост,поставени реални цели и задачи , свързани с мисията на народното читалище като културна институция, чрез конкретни и актуални форми на работа.

Както през изминалия, така и през настоящия отчетен период Настоятелството на Народно читалище „Слово 1922”, беше изправено пред тежката и трудна задача, да организира дейността си в съответствие с изискванията за работа в условия на епидемична обстановка.Въпреки огромното желание на читалищните членове за изяви, обединяващи местната общност с цел общуване в естествена и непринудена среда ,трябваше отново да се ръководим от наложените мерки и правила за работа- да не допуснем организирането на мероприятия застрашаващи здравето на хората.

**ОСНОВНИ ДЕЙНОСТИ ОСЪЩЕСТВЯВАНИ ОТ НАРОДНО ЧИТАЛИЩЕ „СЛОВО1922”,СЕЛО ПЕТРОВО през отчетния период /2021 година/ .**

Женска битова група-7 участнички-ръководител Елка Шаркова

Фолклорната единица изпълнява местен автентичен песенен фолклор с участието на седем жени от населеното място-Елка Шаркова,Мария Милева/п/, Надка Пингалова, Лидия Кутлева, Мария Шушарова/п/, Лиляна Карабашева,Валентина Апостолова-дългогодишни членове на читалището и активни участници във всички културно-масови мероприятия, организирани от културната институция.През изминалия отчетен период групата в намален състав имаше следните изяви- За Деня на родилната помощ-Седянка с възпроизвеждане на обичая „Посипване”,Битова вечер организирана в навечерието на Международния ден на жената-8-ми март при стриктно спазване на правилата и указанията за ДДД, както и на празничното утро, посветено на 24 май-Ден на българската просвета и култура,организирано от читалището и посетено от малки групи на различна възраст .Въвеждането на извънредно положение в страната и през 2021 година във връзка с пандемичната обстановка, не даде възможност за Великден, за Коледа и Нова година да се организират за местната общност традиционните празнични вечери, на които всяка година, освен Женската битова група към местното читалище с ръководител –Елка Шаркова,гостуваше и ЖБГ „Здравец” от град Сандански, както и участниците от група „Роден край”. В намален състав, на открито, певческата група, заедно с читалищни активисти поздрави хората в неравностойно положение, ползващи социалните услуги на територията на с.Петрово за всички празници от обредния календар, като в зависимост от празника ги зарадва със специално подбрани лакомства, мартеници, великденски яйца и козунаци, обредни коледни питки и новогодишни сладки. За Коледните и Новогодишните празници като акт на благотворителност на жените от ЖБГ, както и на членове на читалището бяха изработените от тях красиви и топли чорапи,терлици и шалове, за хора в неравностойно положение.Дори и по време на пандемия, когато вирусното заболяване почука на вратата почти на всяко семейство в с.Петрово, читалището чрез своите активисти намери пътя към доброто, спазвайки всички изисквания при общуване,доставяйки радост и надежда, на тези които не могат сами, на които е нужна подадена ръка за справяне в живота.Женската битова група изработи красиви празнични сувенири за Международния ден на жената, за Великден и Коледа, които бяха подарени на възрастни хора в неравностойно социално положение, като направиха празника по светъл и незабравим .

Детска фолклорна група „Пазители на традицията”-

Групата изучава и популяризира местната и националната празнично-обредна система-с участието на 8 деца/деца от с.Петрово и деца, гостуващи на близки и роднини през ваканциите/, като всяка година участваше в Международния фолклорен детски фестивал „Слънце иде…” в с.Дрен, област Перник.През отчетния период групата имаше само две изяви-на мероприятията през летните месеци, организирани от читалищната библиотека всяка година-„По пътечки извити за билки лековити” и „Нека Ви разкажем с баба, защо обичам тази книга свята”-мероприятията се проведоха , стриктно спазвайки наложените мерки, в условия на Ковид-19.

 **Център за духовна интеграция „Приятели”**

Чрез установени, във времето, форми на дейност ,деца от селото и деца гостуващи на близки и роднини от село Петрово, през лятната ваканция,независимо от затрудненията, възникнали от сложната епидемична обстановка в страната, спазвайки правилата за дистанция, дезинфекция и дисциплина на МЗ, на Регионалната здравна инспекция, както и на МК със специално подготвена програма/на запис/ от словесен и песенен фолклор отправиха послание до хората в неравностойно положение,които като всички останали обичат и ценят българските традиции и фолклор, въпреки зазиданите простори.

В оборудваната зала за артдейности/ремонтирана по проект, финансиран от МК/ потребителите на социалните услуги на територията на с.Петрово участваха в занимания, които се провеждаха от специалистите работещи в ЦНСТ, като изнесени структурирани занимания по приложни изкуства, рисуване и др.И през 2021 година тези занимания бяха преустановени, поради наложените забрани във връзка с превантивните дейности по повод Ковид-19, като през м. март или април на 2022г. ще бъдат възобновени.

Група „Роден край”-изучава историята, материалния бит и култура на района

Участници-11/лица, ползващи социални услуги на територията на с.Петрово//-заниманията се провеждаха всяка събота и неделя,в Клуб по интереси”Приятели”.Същите бяха преустановени след установяването на извънредна епидемична обстановка в страната, като място на провеждане, но дейността продължи в социалните заведения, като с тяхната организация беше ангажиран член на читалището, служител в социалните услуги.

2.Традиционни екскурзии за хора в неравностойно положение до исторически паметници и архитектурни забележителности през този период не бяха организирани.

РЕКЛАМНА ДЕЙНОСТ-Тези инициативи на читалището през 2021 година също отпаднаха, поради забраната да се събират по-големи групи хора в затворени помещения.

3.Посещения на самодейни групи от други населени места

-Фолклорни групи от град Сандански всяка година изнасяха концерти/3/ по покана на читалището в с.Петрово- за Международния ден на жената,за Великденските и Коледни празници, но пандемичната обстановка не позволи да организираме планираните концертни инициативи, както и планираната среща с поетесата Катя Ерменкова.

Библиотека-11хил.522 . Както всички останали библиотеки тя играе ролята на публична библиотека.

 Разполага с един преносим компютър и гарантиран безплатен достъп до необходимата информация от интернет.Предстои закупуването на два настолни компютри с необходимите бюра и столове в съответствие с изискванията на Стандарт „Библиотека”.

Библиотеката разполага със заемна, читалня и книгохранилище с обща площ за обслужване-95 кв.м., както и с необходимите стелажи за наличната литература.Площ на фондохранилището-35 кв.м.

 Въпреки навременния ремонт, извършен от община Сандански, в началото на 2017 година и отстраняване на големите течове, таванът продължава да се намокря при проливни дъждове и силни снеговалежи и предприемането на ремонтни дейности вътре в библиотеката е безпредметно. Не бихме могли да предприемем действия за естетизиране на библиотечното пространство/заемна/ до отстраняването изцяло на повредите в покривната конструкция.

Потребители на библиотеката-41, от тях до 14 г.-15

Заети книги-405

Посещения в читалня-30

За дома-132

Културни и други библиотечни събития-2, Посещения на организирани събития-40/две мероприятия с деца и родители/баби/ .

На заседание на Настоятелството отново е разглеждан въпроса с преместването на библиотеката на първия етаж/ в клубната зала/, по целесъобразност, като е взето решение това да стане след приключване на ремонтните дейности.Епидемичната обстановка затрудни читалищното ръководство с довършителните работи, налагащи се от направената смяна на врати и прозорци на първия етаж , но ремонта вече е факт.Санитарния възел е изцяло обновен и естетизиран.

На този етап обслужването на библиотеката е на доброволен принцип, в определени часове през седмицата .Няма читател, който да не е бил обслужен, на за жалост, хората отдавна по обясними причини забравиха за книгите, тъй като съвременните източници на информация се оказват по привлекателни .Закупихме и нови книги изхождайки от факта, че учениците от с.Петрово ,както и тези, които през лятото посещават близки и роднини ще потърсят книгите от препоръчителните списъци.

Обучение и самообучение

Постигането на тази цел се оказва един изключително нелек процес, но повишаването на квалификацията и компетентността на хората ангажирани с читалищна дейност, с нейната организация, ръководство и реализация е една от силните страни на читалището.Именно това ни даде самочувствието за утвърждаването на нови дейности, каквато е социалната, под формата на Дневен център за духовна интеграция „Приятели”.Натрупания опит и капацитет ни даде възможност да заявим своето присъствие като читалище, което се обновява, и което реализира гъвкаво дейност на общностна институция.Представители на читалището всяка година участваха в организирани срещи за читалищни работници, на които се представяха възможностите, за модернизиране на българското читалище и неговото съвременно звучене. През изтеклата година на регионално ниво беше организирана среща в читалището на гр.Сандански, за общините по поречието на р.Струма, свързана с адаптиране на дейността в съответствие с изискванията, наложени от Стандарт „Библиотеки”, перспективите и отговорностите на публичните библиотеки , на която присъстваше наш представител.

**Приходи на читалището за 2021 година**

-Общо приходи за 2021 година-11хил. 484. , членски внос-307.00 лева

Общо приходи-11 хил. 791лв.

-Остатък към 31.12.2021 година-16. 840,92 ст.

 Дейността на читалището като общностна институция за отчетната 2021 година, беше планирана и организирана изцяло на доброволен принцип, без да бъдат гласувани и изплащани възнаграждения , като Настоятелството полагаше максимални усилия да се удовлетворят нуждите на групите, имащи нужда от духовно общуване, спазвайки установените изисквания на МК, имайки предвид епидемичната обстановка.

 Читалището има самостоятелна сметка и самостоятелно счетоводство, което съгласно решение на Настоятелството се води от счетоводителя на читалището в гр.Сандански срещу гласувано възнаграждение.

ЗАСЕДАНИЯ НА НАСТОЯТЕЛСТВОТО

През отчетния период са планирани четири заседания на Настоятелството.Организирането на конкретни инициативи и дейности от читалищната институция, са наложили свикването и провеждането на две допълнителни.

От протоколите е видно, че на проведените заседания Настоятелството е в пълен състав.Всички разходи за дейности ,реализирани за изпълнението на конкретни задачи, са направени със знанието и решението на Управляващия орган.

Ремонт- извършени са ремонтни дейности в сградата на читалището/първи етаж след монтаж на нова дограма.Изкърпени са пробивите, направено е боядисване, извършен е основен ремонт на санитарния възел.

 Клубната зала на читалището е мултифункционална, има естетичен и практичен облик и се ползва за нуждите на читалището-за провеждане на планираните мероприятия от Културния календар, събрания и външни инициативи, организирани с подкрепата на културната институция.Все още не е отстранена аварията, свързана с водоснабдяването, което е неотложна и крещяща нужда.

Залата се предоставя за провеждане на събрания/ на ловната дружина, на неформални групи и организации / като се спазват установените изисквания и правила/ ЗНЧ, Устав на НЧ „Слово-1922”/ от наемателя. Наемите, които се плащат са символични и се внасят директно в счетоводството на читалището в гр.Сандански, което на граждански договор, обслужва счетоводно и Народно читалище „Слово 1922”, село Петрово.През 2021 година е ползвана само за инициативите организирани от читалището.

В бъдещата си дейност читалището в с.Петрово ще продължи да се ръководи от принципните изисквания на осъществяваната политика за укрепване и модернизиране на българските читалища.

Уповавайки се на своите корени като национални, социални, културни, образователни и информационни организации трябва чрез дейността, която развиваме, да отговорим на предизвикателствата на днешния свят, изхождайки от нуждите и потребностите на местната общност.Читалището в село Петрово намери своята визия, но трябва да продължи да се развива и усъвършенства, като успешно съчетава традицията с иновативните идеи за утвърждаване на обществената му значимост.

 Председател на читалището:

 Л.Карабашева